Foto: RIA NATO bosh kotibi Yyens Stoltenberg alyans Suriya inqirozini tartibga solishga aralashishni rejalashtirmayotganini ma’lum qildi. U bu haqda NATOning Rimdagi mudofaa kollejidagi nutqida aytdi. "NATO AQSh boshchiligidagi xalqaro koalitsiyaning Suriyada IShIDga qarshi sa’y-harakatlarini qo‘llab-quvvatlaydi, biroq bu davlatdagi ishlarga aralashmoqchi emas", deb Stoltenberg aytgan so‘zlarni keltirdi TASS axborot agentligi. Stoltenberg ixtilofni siyosiy yo‘l bilan tartibga solishni qo‘llab-quvvatlashini aytdi va Suriya bo‘yicha Lozanna va Londonda bo‘lib o‘tadigan uchrashuvlarda muvaffaqiyatga erishilishiga umid bildirdi. Stoltenberg avvalroq ham alyans Suriya va Iroqdagi quruqlikdagi operatsiyalarda ishtirok etmasligini ma’lum qilgandi.